**Пут Вањкиног писма**

Следећег јутра дечак је устао срећан и насмејан. Испуњен задовољством што је деди послао писмо, од тог тренутка живео је са надом да ће деда писмо примити и доћи по њега.

Истог јутра поштар је покупио сва писма из поштанског сандучета. Разврстао је писма и наишао на Вањкино писмо. Застао је кад је угледао коверту на којој је писало „деди у село Константину Макаричу“. Када је видео да на коверти нема адресе поштар је хтео писмо да баци, али се предомислио и писмо ипак убацио у торбу. Данима је поштар носио Вањкино писмо, али није знао коме да га испоручи. Распитивао се, али нико није познавао Константина Макарича. У једном селу поштар се мало заржао у кафани са сељацима. У касним сатима враћао се пијан из села. На поштара су насрнули бесни пси. Уплашени поштар бранио се поштарском торбом, из торбе је испало неколико писама. Међу њима је било и Вањкино писмо. Пси су се разбежали на једну страну, поштар је побегао на другу, писма су остала разбацана по улици. Неколико дана касније, девојчица која се шетала улицом угледала је разбацана писма. Покупила их је. Прелиставајући их наишла је на Вањкино писмо, отворила га је и прочитала. Била је тужна и хтела је да му помогне. Отишла је код свог деде и прочитала му писмо. Њен деда је препознао Вањку и Константина, који је био његов стари друг и решио да оде код њега и однесе му писмо. Дуго је пешачио и тражио свог старог друга. Након неколико дана пешачења дошао је код њега. Прочитао му је писмо. Вањкин деда му се захвалио, отишао је по Вањку и вратио га у село.

Од тога дана Вањка је поново живео са својим дедом и био срећан и задовољан дечак.

Ученик VI/1 Лазар Димитриjeвић